Eiropas Parlamenta normatīvā rezolūcija par priekšlikumu Padomes regulai, ar kuru groza Regulu (EK) 1467/97 par to, kā paātrināt un precizēt pārmērīga budžeta deficīta novēršanas procedūras īstenošanu (KOM(2005)0155 - C6-0120/2005 - 2005/0061(CNS))



Oficiālais Vēstnesis 124 E , 15/05/2006 Lpp. 0524 - 0526



P6_TA(2005)0233 Pārmērīga deficīta procedūra * Eiropas Parlamenta normatīvā rezolūcija par priekšlikumu Padomes regulai, ar kuru groza Regulu (EK) 1467/97 par to, kā paātrināt un precizēt pārmērīga budžeta deficīta novēršanas procedūras īstenošanu (KOM(2005)0155 — C6–0120/2005 — 2005/0061(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2005)0155) [1], - ņemot vērā EK līguma 104. panta 14. punkta 2. apakšpunktu, saskaņā ar ko Padome ir apspriedusies ar Parlamentu (C6–0120/2005), - ņemot vērā Reglamenta 51. pantu, - ņemot vērā Ekonomikas un monetārās komitejas ziņojumu (A6–0158/2005), 1. apstiprina Komisijas grozīto priekšlikumu; 2. aicina Komisiju izmainīt priekšlikumu atbilstoši EK līguma 250. panta 2. punktam; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. lūdz Padomi vēlreiz apspriesties ar Parlamentu, ja tā nodomājusi būtiski grozīt Komisijas priekšlikumu; 5. uzdod tā priekšsēdētājam nosūtīt Parlamenta nostāju Padomei un Komisijai. Grozījums Nr.1 5. a apsvērums (jauns) 5a) ir jāformulē Līguma 104. panta 2. punkta a) apakšpunktā minētā salīdzināmās vērtības ārkārtējā un pagaidu pārsnieguma jēdziens; Grozījums Nr.2 5. b apsvērums (jauns) 5b) šajā sakarā Padomei ir jāizmanto arī daudzgadu budžeta prognozes un Komisijas iesniegtie kopējie ārējie pieņēmumi; Grozījums Nr. 4 12. apsvērums 12. Maksimālais kopējais 10 mēnešu termiņš no Regulas (EK) Nr. 3605/93 4. panta 2. un 3. punktā noteiktās paziņošanas dienas līdz lēmumam par sankciju piemērošanu neatbilst procedūras katra posma grozītajiem termiņiem, kā arī iespējai sniegt pārskatītus ieteikumus saskaņā ar 104. panta 7. punktu vai pārskatītus paziņojumus saskaņā ar 104. panta 9. punktu. Ņemot vērā šos grozījumus ir jāpielāgo kopējais maksimālais termiņš. 12. Maksimālais kopējais 10 mēnešu termiņš no Regulas (EK) Nr. 3605/93 4. panta 2. un 3. punktā noteiktās paziņošanas dienas līdz lēmumam par sankciju piemērošanu neatbilst procedūras katra posma grozītajiem termiņiem, kā arī iespējai sniegt pārskatītus ieteikumus saskaņā ar 104. panta 7. punktu vai pārskatītus paziņojumus saskaņā ar 104. panta 9. punktu. Ņemot vērā šos grozījumus ir jāpielāgo kopējais maksimālais termiņš, bet tas nedrīkst būt ilgāks par trīs gadiem, kopš novērots pārmērīga budžeta deficīts. Grozījums Nr.5 1. panta 1. daļa 2. panta 2. punkts (Regula (EK) 1467/97) 2. Novērtējot un pieņemot lēmumu par pārmērīga budžeta deficīta esību saskaņā ar Līguma 104. panta 3. un 6. punktu, Komisija un Padome var uzskatīt, ka salīdzināmās vērtības pārsniegums, ko izraisījusi ekonomikas nopietna lejupslīde, ir ārkārtējs 104. panta 2. punkta a) apakšpunkta nozīmē, ja salīdzināmās vērtības pārsniegums izriet no negatīva izaugsmes rādītāja vai no uzkrātiem zaudējumiem no preču ražošanas vai pakalpojumu sniegšanas ilgstošā laika posmā, kad pastāv ļoti zemas izaugsme attiecībā pret izaugsmes potenciālu. 2. Novērtējot un pieņemot lēmumu par pārmērīga budžeta deficīta esamību saskaņā ar Līguma 104. panta 3. un 6. punktu, Komisija un Padome, pēc tam, kad ir salīdzinājušas skaitļus, ko dalībvalstis iesniegušas Komisijai, ar ziņojumiem, ko ECB saņēmusi no dalībvalstu centrālajām bankām, var uzskatīt, ka salīdzināmās vērtības pārsniegums, ko izraisījusi ekonomikas nopietna lejupslīde, ir ārkārtējs 104. panta 2. punkta a) apakšpunkta nozīmē, ja salīdzināmās vērtības pārsniegums izriet no negatīva izaugsmes rādītāja vai no uzkrātiem zaudējumiem no preču ražošanas vai pakalpojumu sniegšanas ilgstošā laika posmā, kad pastāv ļoti zemas izaugsme attiecībā pret izaugsmes potenciālu. Grozījums Nr.6 1. panta 1. daļa 2. panta 3. punkts (Regula (EK) Nr. 1467/97) 3. Sagatavojot ziņojumu saskaņā ar 104. panta 3. punktu, Komisijai jāņem vērā visi citi būtiskie faktori. Ziņojumam, jo īpaši, ir pienācīgi jāatspoguļo vidējā termiņa ekonomikas un budžeta stāvokļa attīstība. Komisija viena mēneša laikā pēc paziņošanas datumiem, kas noteikti Regulas (EK) Nr. 3605/93 4. panta 2. un 3. punktā dod novērtējumu par tiem faktoriem, kurus attiecīgā dalībvalsts ir atklāti izvirzījusi Komisijai. 3. Sagatavojot ziņojumu saskaņā ar 104. panta 3. punktu, Komisijai jāņem vērā visi citi būtiskie faktori, kuri ir iekļauti un skaidri uzskaitīti to vērā ņemamo faktoru sarakstā, par ko ir panākta vienošanās. Ziņojumam, jo īpaši, ir pienācīgi jāatspoguļo vidējā termiņa ekonomikas un budžeta stāvokļa attīstība. Komisija viena mēneša laikā pēc paziņošanas datumiem, kas noteikti Regulas (EK) Nr. 3605/93 4. panta 2. un 3. punktā dod novērtējumu par tiem faktoriem, kurus attiecīgā dalībvalsts ir atklāti izvirzījusi Komisijai. Eiropas Parlamentu regulāri informē par pārmērīga budžeta deficīta esamību un uzraudzības procesa gaitu. Grozījums Nr. 7 1. panta 2. daļas b) daļa 3. panta, 4. punkts (Regula (EK) Nr. 1467/97) 4. Padomes ieteikums, ko tā sniedz saskaņā ar 104. panta 7. punktu, paredz termiņu, kas nav ilgāks par sešiem mēnešiem un kurā attiecīgajai dalībvalstij efektīvi jārīkojas. Padomes ieteikums arī nosaka termiņu pārmērīgā budžeta deficīta novēršanai, kam jābūt pilnībā novērstam nākamajā gadā pēc tā konstatēšanas, ja vien nepastāv īpaši apstākļi. Padomei ieteikumā jāpieprasa, lai dalībvalsts sasniedz minimālu gada uzlabojumu tās cikliski koriģētajā bilancē, neskaitot vienreizējos un citus īslaicīgos pasākumus, lai tādējādi nodrošinātu pārmērīga budžeta deficīta korekciju ieteikumā norādītajā termiņā.' 4. Padomes ieteikums, ko tā sniedz saskaņā ar 104. panta 7. punktu, paredz termiņu, kas nav ilgāks par sešiem mēnešiem un kurā attiecīgajai dalībvalstij efektīvi jārīkojas. Padomes ieteikums arī nosaka termiņu pārmērīgā budžeta deficīta novēršanai, kam jābūt pilnībā novērstam nākamajā gadā pēc tā konstatēšanas, ja vien nepastāv īpaši apstākļi, tādā gadījumā galīgais termiņš pārmērīga budžeta deficīta novēršanai nedrīkst būt ilgāks par trīs gadiem pēc tā iestāšanās. Padomei ieteikumā jāpieprasa, lai dalībvalsts sasniedz minimālu gada uzlabojumu tās cikliski koriģētajā bilancē, neskaitot vienreizējos un citus īslaicīgos pasākumus, lai tādējādi nodrošinātu pārmērīga budžeta deficīta korekciju ieteikumā norādītajā termiņā. [1] OV vēl nav publicēts. --------------------------------------------------